open-index/open-wikipedia-markdown huggingface dataset:
Ալեքսեյ Բուլդակով

**Ալեքսեյ Բուլդակով** (, ), թատրոնի և կինոյի խորհրդային և ռուս դերասան, Ռուսաստանի Դաշնության ժողովրդական արտիստ (2009)։

## Կենսագրություն
Ալեքսեյ Իվանովիչ Բուլդակովը ծնվել է 1951 թվականի մարտի 26-ին Ալթայի երկրամասի Կլյուչևսկի շրջանի Մակարովկա գյուղում։ Այնուհետև ընտանիքը տեղափոխվեց Պավլոդար։ Զբաղվել է բռնցքամարտով և դասական ըմբշամարտով։ Ավարտել է Ա. Չեխովի անվան Պավլոդարի դրամատիկական թատրոնի թատերական ստուդիան (1969)։ Աշխատել է Պավլոդարի տրակտորի գործարանում։

## Ստեղծագործական կյանք
Մինչև 1976 թվականը աշխատել է Պավլոդարի, Տոմսկի, Ռյազանի թատրոններում։ Մինչև 1982 թվականը՝ Կարագանդայի Ստանիսլավսկու անվան ռուսական դրամատիկական թատրոնում։

1985-1993 թվականներին եղել է Բելառուսֆիլմ կինոստուդիայի թատրոն-ստուդիայի դերասան։

Կինոյում դեբյուտը տեղի է ունեցել 1982 թվականին՝ «Կրակի միջով» ռազմական դրամայում։  Մինչև1995 թվականը եղել է հիմնականում երկրորդ պլանի դերասան, բայց գեներալ Իվոլգինի (նախատիպը՝ գեներալ Ալեքսանդր Լեբեդ) դերը Ազգային որսի առանձնահատկությունները ֆիլմում նրան դարձրել է ժողովրդական աստղ։

Ընդհանուր առմամբ Ալեքսեյ Իվանովիչի ստեղծագործական կենսագրության մեջ ավելի քան 150 դեր կա կինոյում։

## Ճանաչում և մրցանակներ
* «Նիկա» մրցանակ՝ «Դերասան» անվանակարգում 1995 թվական
* Ռուսաստանի Դաշնության վաստակավոր արտիստ (1999 թվականի հունվարի 26)՝ արվեստի բնագավառում ունեցած վաստակի համար։
*Ռուսաստանի Դաշնության ժողովրդական արտիստ (2009 թվականի ապրիլի 5)՝ արվեստի բնագավառում ունեցած մեծ վաստակի համար։
* Ռուսաստանի Դաշնության նախագահի շնորհակալությունը (2011 թվականի մարտի 6) հայրենական մշակույթի զարգացման գործում ունեցած մեծ վաստակի և բազմամյա ստեղծագործական գործունեության համար։
*Մոսկվայի մարզի Կրասնոզնամենսկի շրջանի քաղաքային շրջանի պատվավոր քաղաքացի։

## Ծանոթագրություններ

Կատեգորիա:20-րդ դարի դերասաններ
Կատեգորիա:«Նիկա» մրցանակի դափնեկիրներ
Կատեգորիա:Դերասաններ այբբենական կարգով
Կատեգորիա:Խորհրդային դերասաններ
Կատեգորիա:Ռուս դերասաններ
Կատեգորիա:Ռուս երգիչներ
Կատեգորիա:Ռուս կինոդերասաններ
Կատեգորիա:Ռուս հնչյունավորողներ
Կատեգորիա:Ռուսաստանի Դաշնության ժողովրդական արտիստներ
Կատեգորիա:Ռուսաստանի Դաշնության վաստակավոր արտիստներ
Կատեգորիա:Ռուսաստանի հեռուստատեսության դերասաններ
Կատեգորիա:Տրոեկուրովյան գերեզմանատանը թաղվածներ
Յասին Բունու

**Յասին Բունու** (, հայտնի է որպես **Բոնո**, ), մարոկկոացի ֆուտբոլիստ, իսպանական «Ժիրոնա» ակումբի և Մարոկկոյի հավաքականի դարպասապահ։

## Ակումբային կարիերա
Յասին Բունուն ծնվել է Մոնրեալում՝ Քվեբեկում, սակայն վաղ տարիքում տեղափոխվել է Մարոկկո։ 8 տարեկան հասակում սկսել է խաղալ ֆուտբոլ և միացել է «Վիդադ» ակումբին։ 17 տարեկանում Յասինը տեղափոխվել է ֆրանսիական «Նիս» ակումբ, սակայն բյուրակրատական խնդիրների պատճառով վերադարձել է Մարոկկո։

## Կարիերան հավաքականի կազմում
Բունուն իրավունք է ունեցել խաղալ Կանադայի և Մարոկկոյի հավաքականներում։

2013 թվականի օգոստոսի 14-ին Բունուն հրավիրվել է ազգային հավաքական՝ մասնակցելու Բուրկինա Ֆասոյի հավաքականի դեմ ընկերական խաղին (1:2), որի ընթացքում նա կատարել է իր նորամուտն ազգային հավաքկանում՝ խաղալով հանդիպման ամբողջ երկրորդ խաղակեսը։

## Ծանոթագրություններ

## Արտաքին հղումներ
* 
* 
* 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Ատլետիկո Մադրիդի ֆուտբոլիստներ
Կատեգորիա:Ժիրոնայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մարոկկացի ֆուտբոլիստներ
Կատեգորիա:Մարոկկոյի հավաքականի ֆուտբոլիստներ
Կատեգորիա:Ռեալ Սարագոսայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Սևիլյայի ֆուտբոլիստներ
Կատեգորիա:Կեղծանուններ
Ջրառվույտ եռատերև

**Ջրառվույտ եռատերև** () մելանթազգիների ընտանիքին պատկանող դեղաբույս, գրանցված է Հայաստանի բույսերի Կարմիր գրքում։

## Նկարագրություն
Երկար սողացող հատվածավոր կոճղարմատով (որից դուրս են գալիս հավելյալ արմատները), ճահճային բազմամյա խոտաբույս է, որի բարձրությունը 15-35 սմ է։ Մինչև 30 սմ երկարությամբ, եռամասնյա հերթադիր տերևները խոշոր են՝ ցողունագիրկ տերևապատյաններով։ Ամբողջաեզր, երկարավուն-ձվաձև տերևիկները մուգ կանաչ են։ Կոճղարմատից աճող տերևազուրկ ցողունի գագաթին գտնվող խիտ և երկար ողկույզանման ծաղկաբույլը կազմված է գեղեցիկ, հնգանդամ սպիտակ կամ վարդագույն ծաղիկներից։ Պսակը ձագարաձև է, բաժակը կազմված է միաձուլված թերթիկներից։ Պտուղը խոշոր սերմերով երկփեղկավոր տուփիկ է։

## Տարածվածություն
Աճում է նախալեռնային գոտու, ստորին և միջին լեռնային գոտիների կանգնած ջրերում, ճահիճներում։ Հանդիպում է Գեղարքունիքի, Վայոց ձորի մարզերում։

## Նշանակություն
Բուժական նպատակներով օգտագործում են դառը գլիկոզիդներ (մենիանթին), ալկալոիդ գենցիանին, ֆլավոնոիդներ, C վիտամին, սապոնիններ, դաբաղանյութեր պարունակող տերևները։ Դառը ոգեթուրմը կիրառում են հազի մրսածության հետևանքով առաջացած հիվանդությունների, սակավարյունության, ռևմատիզմի, հոդատապի, գեղձախտի, որքինի և այլ մաշկային հիվանդությունների բուժման համար։

## Ծանոթագրություններ
Դամիան Զբոժեն

**Դամիան Զբոժեն** (, ), լեհ ֆուտբոլիստ, «Արկա» ակումբի պաշտպան։

## Կարիերա
Դամիանն իր կարիերան սկսել է բավականին համեստ լեհական ակումբներում, իսկ 2007 թվականին դարձել է «Լեգիա» ակումբի երիտասարդական թիմի ֆուտբոլիստ։ «Լեգիա» ակումբի կազմում նա մնացել է մինչև 2013 թվականը, բայց այդ ընթացքում ոչ մի անգամ թիմի կազմում չի մասնակցել Լեհաստանի առաջնության խաղերին։ Հիմնականում Դամիանը վարձավճարային հիմունքներով հանդես է եկել լեհական այլ ակումբներում։ Այդ ակումբներից մեկում՝ «Բելխատուվում», Դամիանը նշել է իր նորամուտը բարձրագույն լիգայում․ դա եղել է  2001 թվականի հուլիսի 30-ին  «Ռուխ» ակումբի դեմ խաղում։ 2012-2013 մրցաշրջանում Դամիանը վարձավճարային հիմունքներով տեղափոխվել է «Պյատս» ակումբի կազմ։ 2013 թվականին գնվել է «Լեգիա» ակումբի կողմից։ 2014 թվականի փետրվարին պայմանագիր է կնքել «Ամկար» ակումբի հետ։

## Կարիերան հավաքականում
Դամիանը մեկ անգամ մասնակցել է Լեհաստանի երիտասարդական հավաքականի խաղին։

## Ծանոթագրություններ

## Արտաքին հղումներ
* 
* 
* Ֆուտբոլիստի էջն «Արկա» ակումբի պաշտոնական կայքում 

Կատեգորիա:Զագլեմբե Լյուբինի ֆուտբոլիստներ
Կատեգորիա:Լեհ ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Պյաստ Գլիվիցեի ֆուտբոլիստներ
Կատեգորիա:Լեգիայի ֆուտբոլիստներ
Կատեգորիա:Ամկար Պերմի ֆուտբոլիստներ
Հավաջիվա

**Հավաջիվա** (), գաղտրիկազգիների ընտանիքին պատկանող դեղաբույս։

## Նկարագրություն
Հաստ կոճղարմատով բազմամյա խոտաբույս է։ 15-40 սմ բարձրություն ունեցող ցողունները ծածկված են գեղձային կպչուն մազիկներով և խոզաններով։ Արմատամերձ երկարավուն տերևները կոթունավոր են։ Վերին նստադիր տերևները դասավորված են հերթադիր։ Կլորավուն կամ սրտաձև ոլորակներում հավաքված ծաղիկները մանր են։ Բաժակը բաժանված է 5 նշտարաձև-գծային մասերի։ Երկար, ձագարաձև հետծալքով, օվալաձև բլթակներով խողովակ ունեցող պսակը դեղին է։ Պսակի խողովակում պարփակված են կարճ առէջաթելերով առէջները։

## Տարածվածություն
Աճում է նախալեռնային և ստորին լեռնային գոտիների չոր քարքարոտ լանջերին և աղբավայրերում։ Հանդիպում է Շիրակի, Կոտայքի, Արագածոտնի, Վայոց ձորի, Սյունիքի մարզերում և Երևանում։

## Նշանակություն
Բուժական նպատակներով օգտագործում են բույսի արմատները, որոնք պարունակում են դաբաղանյութեր, վիտամիններ, լորձային նյութեր, կարմիր սննդային ներկանյութ՝ ալկալոիդ ալկանին, որը նաֆտոխինոնի ածանցյալներից է։ Արմատների թուրմով և վազելինով պատրաստած քսուքն օգտագործում են պզուկների, ֆուրոնկուլների բուժման համար։ Նախկինում կիրառում էին որպես ներկատու բույս։

## Ծանոթագրություններ

Կատեգորիա:Դեղաբույսեր
Կատեգորիա:Գաղտրիկազգիներ
Կատեգորիա:Ծածկասերմեր
Կատեգորիա:Խոտաբույսեր
Կատեգորիա:Բազմամյա բույսեր
Շիմոն Ժուրկովսկի

**Շիմոն Ժուրկովսկի ** (, ), լեհ ֆուտբոլստ, «Գուրնիկ» ակումբի կիսապաշտպան։

## Ակումբային կարիերա
Ժուրկովսկին Զաբժեի «Գվարեկ» ակումբի սան է։ Երկու մրցաշրջան ակումբի կազմում խաղալուց հետո տեղափոխվել է «Գուրնիկ» ակումբի կազմ։ 2016 թվականի նոյեմբերի 13-ին Ժուրկովսկին Պուլավիի «Վիսլա» ակումբի դեմ խաղում կատարել է իր նորամուտը Լեհաստանի առաջին լիգայում։ 2017 թվականի մայիսի 3-ին «Ստոմիլ» ակումբի դեմ խաղում նա խփել է իր առաջին գոլը «Գուրնիկ» ակումբի կազմում։ Մրցաշրջանի արդյունքում Ժուրկովսկին օգնել է ակումբին անցնել էլիտա։ 2017 թվականի հուլիսի 15-ին «Լեգիա» ակումբի դեմ խաղում կատարել է Լեհաստանի Էքստրակլասում։

## Ծանոթագրություններ

## Արտաքին հղումներ
* Վիճակագրությունը soccerway կայքում
* Ֆուտբոլիստի էջը sports.ru կայքում

Կատեգորիա:Իտալիայի լեգեոներ ֆուտբոլիստներ
Կատեգորիա:Լեհ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆիորենտինայի ֆուտբոլիստներ
Կատեգորիա:Էմպոլիի ֆուտբոլիստներ
Կատեգորիա:Սպեցիայի ֆուտբոլիստներ
Կատեգորիա:Լեհաստանի հավաքականի ֆուտբոլիստներ
Անդրեյ Սեմյոնով

**Անդրեյ Սերգեևիչ Սեմյոնով** (, ), ռուս ֆուտբոլիստ, Ռուսաստանի ազգային հավաքականի և «Ախմատ» ակումբի  պաշտպան։

## Կարիերա
Անդրեյ Սեմյոնովը «Սպարտակ» (Մոսկվա) ակումբի օլիմպիական ռեզերվի մանկապատանեկան մարզադպրոցի սան է։

### Ակումբային
Իր պրոֆեսիոնալ կարիրան սկսել է Սարատովի «Սոկոլ» ակումբում։ 2011 թվականի նոյեմբերին Իգոր Շալիմովի կողմից հրավիրվել է մասնակցելու ՖԱԼ հավաքականի խաղին, որի ընթացքում մասնակցել է Իտալիայի Սերիա Բ-ի հավաքականի դեմ ամբողջ խաղին։

2012 թվականի սեպտեմբերի 6-ին տեղափոխվել է «Ամկար» ակումբ։ Իր նորամուտը կատարել է Ռուսաստանի գավաթի խաղարկության 1/16 եզրափակչում՝ մասնակցելով իր նախկին ակումբի՝ «ԲՄԱ Էներգիայի» դեմ խաղին։ Ռուսաստանի առաջնությունում իր առաջին խաղն անցկացրել է նոյեմբերի 26-ին ընդդեմ «Անժիի»․ հենց այդ խաղում էլ նա խփել է իր առաջին գոլը թիմի կազմում՝ իրացնելով անկյունայինից Ջանլուկա Նիյհոլտի փոխանցումը։

2014 թվականի փետրվարի 4-ին պայմանագիր է կնքել Գրոզնիի «Թերեք» ակումբի հետ։

### Հավաքականում
2014 թվականի փետրվարին ընդգրկվել է Ռուսաստանի ազգային հավաքականի ընդլայնված հայտացուցակում՝ մասնակցելու Հայաստանի դեմ ընկերական խաղին։ Նույն թվականի մայիսի 12-ին ընդգրկվել է Ռուսաստանի հավաքականի ընդլայնված հայտացուցակում՝ մասնակցելու աշխարհի առաջնությանը Բրազիլիայում։ Իր նորամուտը հավաքականում կատարել է Նորվեգիայի դեմ ընկերական խաղում 2014 թվականի մայիսի 31-ին՝ հանդիպման 74-րդ րոպեին փոխարինելով խաղընկեր Վասիլի Բերեզուցկուն։

Հունիսի 2-ին հայտնվել է 23 խաղացողներից կազմված վերջնական ցուցակում՝ մասնակցելու 2014 թվականի աշխարհի առաջնությանը, սակայն Բրազիլիայում խաղադաշտ դուրս չի եկել։

Մասնակցել է Ռուսաստանում կայացած 2018 թվականի աշխարհի առաջնությանը։

2018 թվականի նոյեմբերի 5-ին փոխարինման է դուրս եկել Գերմանիայի հավաքականի դեմ կայացած ընկերական հանդիպման ժամանակ։

## Վիճակագրություն
### Ակումբային

### Հավաքականում

**Ընդհանուր՝ 9 խաղ / 0 գոլ, 5 հաղթանակ, 1 ոչ-ոքի, 3 պարտություն**

## Ծանոթագրություններ

## Արտաքին հղումներ
* 
* 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Բիսերա Ալիկադիչ

**Բիսերա Ալիկադիչ** (), ժամանակակից բոսնիացի բանաստեղծ և գրող, հայտնի է լավագույնը *Լարվա* և *Կրուգ* ստեղծագործություններով։ Նա հիմնականում գրում է սիրավեպեր, ինչպես նաև մանկական գրքեր։ Նա առաջիններից մեկն է եղել այն բոսնիացի կանանցից, որոնք հրապարակել են սիրավեպեր։ 1990-ականների բոսնիական պատերազմի ժամանակ Սարաևոյի պայքարն են նկարագրում նրա գրքերը՝ *Grad hrabrost* (անգլ.՝ *Courage City*, Խիզախության քաղաք ) և *Knjiga vremena* (անգլ.՝ *Time of Book*, Գրքի ժամանակը)։

Ալիկադիչը ծնվել է Լիվնո քաղաքի մոտ գտնվող Պոդհամ գյուղում, Բոսնիա և Հերցեգովինա։ Նա Բոսնիայի և Հերցեգովինայի գրողների ասոցիացիայի անդամ է։ Նրա գրքերը և բանաստեղծությունները թարգմանվել են անգլերեն, գերմաներեն, ֆրանսերեն, մակեդոներեն, ալբաներեն, թուրքերեն և իտալերեն։

2014 թվականի դեկտեմբերի 4-ին Ալիկադիչի «գրական դիմանկարը» ներգրավվեց Բոսնիայի և Հերցեգովինայի գրականության և կատարողական արվեստի թանգարանում։

## Մատենագրություն
**Larva* (1974)
**Pjesme* (1988)
**Dok jesam Ciganka* (1991)
**Kraljica iz dvorišta* (1983/1995)

## Մրցանակներ
*Պարգևների մի մասը նա ստացել է իր ստեղծագործությունների համար, ներառյալ*.
**"Zlatni broš za umjetnost"* (*Golden brooch for art*, Ոսկե կրծքազարդ արվեստի համար) 1999 թվականին "*Žena 21*" *(Woman 21)* ամսագրի կողմից
**"Skender Kulenović"* 2003 թվականին

## Ծանոթագրություններ

## Արտաքին հղումներ
*Հարցազրույց
*https://web.archive.org/web/20081120101306/http://www.drustvopisacabih.com.ba/alikad/bisera_alikadic.htm

Կատեգորիա:20-րդ դարի կին գրողներ
Կատեգորիա:21-րդ դարի կին գրողներ
Կատեգորիա:Եվրոպացի բանաստեղծներ
Ձայներ Չեռնոբիլից

[thumb|200px|Հեղինակ [Սվետլանա Ալեքսիևիչ]]
**Չեռնոբիլի աղոթքը․ Ապագայի ժամանակագրություն** (բրիտանական վերնագիր), **Ձայներ Չեռնոբիլից․ Միջուկային աղետի բանավոր պատմություն** (ամերիկյան վերնագիր), գիրք՝ գրված Նոբելյան մրցանակի դափնեկիր Սվետլանա Ալեքսիևիչի կողմից։ Ալեքսիևիչը լրագրող էր, ով ապրում էր Բելառուսի մայրաքաղաք Մինսկում, երբ պատահել է Չեռնոբիլի աղետը (1986 թվական)։ Այդ ժամանակ Բելառուսը գտնվում էր Խորհրդային Միության կազմում որպես Բելառուսական Խորհրդային Սոցիալիստական Հանրապետություն։

Ալեքսիևիչը հարցաքննել է ավելի քան 500 ականատեսների, այդ թվում նաև հրշեջների, քաղաքական գործիչների, ֆիզիկոսների և հասարակ քաղաքացիների 10 տարի շարունակ։ Գիրքը ներկայացնում է Չեռնոբիլի ողբերգական պատահարի հոգեբանական և անձնական հետևանքները, և ուսումնասիրում է անհատների փորձն ու թե ինչպիսի ազդեցություն է աղետն ունեցել նրանց կյանքի վրա։

«Չեռնոբիլի աղոթքը» առաջին անգամ հրատարակվել է ռուսերենով 1997 թվականին («Чернобыльская молитва»), իսկ վերանայված, նորացված օրինակը հրատարակվել է 2013 թվականին։ Գրքի ամերիկյան թարգմանությունը 2005 թվականին արժանացել է *National Book Critics Circle–*ի կողմից մրցանակի։

## Ծանոթագրություններ

Կատեգորիա:Չեռնոբիլի ատոմակայանի վթար
Կատեգորիա:Գրական ստեղծագործություններ այբբենական կարգով
Կատեգորիա:1997 ոչ գեղարվեստական գրքեր
Claro Open Colsanitas 2019

**Claro Open Colsanitas 2019** կանանց ամենամյա թենիսի մրցախաղ, որն անց է կացվում Բոգոտայում։ 2009 թվականին այս առաջնության WTA կարգի մրցանակային ֆոնդը կազմում էր 250 հազար դոլար։ Մասնակցում էին 32 թենիսիստուհիներ և 16 զույգեր։ Ընթացիկ մրցարշավն անցկացվելու է 2019 թվականի ապրիլի 8- ից 14-ը։

## Ընդհանուր տեղեկություններ
### Չեմպիոններ 2019

### Ռեյտինգային միավորներ

### Մրցանակային ֆոնդ

### Մասնակիցների միավորներ

* 1 Մեկնարկը տրվել է  2019 թվականի ապրիլի 1-ին
** «[[Ուայլդ-քարդ|Ուայլդ- քարդ]]» ստացած թենիսիստուհիներ:**
*  Էմիլիանա Արանգո
*  Մարիա ԿամիլաՕսորիո Սերանո
*  Սաբինա Լիսիցկի
**Լավագույն խաղացողներ**
*  Շելբի Ռոջերս

## Ծանոթագրություններ

## Արտաքին հղումներ
* Պաշտոնական կայք

Կոլումբիա
2019
Սև հունգարներ

մինի|244x244փքս|Հունգարիայի առաջին արքա Իշտվան I-ը, որը 1008 թվականին նվաճել է սև հունգարների տարածքները։
**Սև հունգարներ** կամ **սև մագյարներ** (), 9-րդ դարի վերջին արևելյան Եվրոպայում հաստատված ուգրո-գերմանական ծագում ունեցող հունգարների առանձին ցեղախումբ, որոնք նախքան Իշտվան I-ի նվաճումները բնակվել են Միջինդանուբյան դաշտավայրում՝ Ալպերի և Կարպատներ միջև, Դանուբ գետի միջին հոսանքում։ Առհասարակ, մագյարները բաժանված են եղել չորս անկախ ցեղախմբերի, որոնք միմյանցից տարբերակվել են գույների անվանումներով։ Հյուսիսում հաստատված հունգարները կոչվել են «սև», արևմուտքինը՝ «սպիտակ», հարավինը՝ «կարմիր», իսկ արևելքինը՝ «կապույտ»։

Սև հունգարները գրավոր կերպով հիշատակվում են սակավաթիվ աղբյուրներում, առավել հաճախ՝ «սպիտակ հունգարների» դեմ առճակատումների կապակցությամբ։ Այնուամենայնիվ, աղբյուրներից և ոչ մեկը վերջիններիս անվանումը չի կապում նրանց մաշկի գույնի (սևամորթ լինելու կանխավարկածի) հետ և չի պատասխանում այն հարցին, թե արդյոք այն կախված է մագյարների միջև փոխհարաբերությունների և ապառազմական առնչությունների ճշգրիտ բնույթից։

Հայտնի է, որ պատմական որոշակի ժամանակամիջոցում սև հունգարները հյուսիսից ասպատակել են Կիևյան Ռուսիայի քրիստոնեական տերության սահմանները՝ ձեռնարկելով նվաճողական արշավանք։ Հաջորդիվ նշվում է սև հունգարների շրջանում քրիստոնեական ուսմունքի և գաղափարախոսության տարածման մասին։ Մասնավորապես, սև հունգարների քրիստոնեացման գործընթացը շարունակվել է նույնիսկ Իշտվան I-ի կողմից համահունգարական, ազգային, կենտրոնացված թագավորության պատմության ասպարեզ դուրս գալուց հետո։ Սակայն քրիստոնեական ուսմունքը սև հունգարների շրջանում չի ընդունվում միանշանակ կերպով․ քրիստոնեության տարածման նպատակով վերջիններիս բնակության տարածք է ժամանում պրուսիացի միսիոներ Բրունո Քվերֆուրտացին, սակայն իր քարոզչության ընթացքում Բրունոն բախվում է տեղի հեթանոսների սանձարձակությանն ու բարբարոսությանը։ Վերջիններս շուտով կուրացնում են Բրունոյին։

1008 թվականին Իշտվանը արշավանք է ձեռնարկում սև հունգարների դեմ, որը պսակվում է հաջողությամբ։ Կարճ ժամանակահատվածում «համայն հունգարների արքա» տիտղոսով իրեն հորջորջող Իշտվանը նվաճում է այսպես կոչված «Սև Հունգարիան»։

## Տես նաև

* Մեծ Հունգարիա
* Հունգարներ

## Աղբյուրներ

* *Korai Magyar Történeti Lexikon (9-14. század)*, főszerkesztő: Kristó, Gyula, szerkesztők: Engel, Pál és Makk, Ferenc (Akadémiai Kiadó, Budapest, 1994)

## Ծանոթագրություններ

Կատեգորիա:Հունգարիայի պատմություն
Շվեդիայի թագավորական բալետ

**Շվեդիայի թագավորական բալետ** (), Շվեդիայի առաջատար բալետային խումբն է, որը գտնվում է Ստոկհոլմի Royal Opera- ում։ Աշխարհում ամենահին բալետային ընկերություններից մեկն է։

## Պատմություն
[thumb|Nadja Sellrup as Esmeralda in "Ringaren i Notre-Dame" ("[The Hunchback of Notre-Dame"), a 2009 ballet at the Royal Swedish Opera.]]
XVIII դարում Ստոկհոլմի *Stora Bollhuset*թատրոնում և թագավորական թատրոններում հյուրախաղերով հանդես էր գալիս ֆրանսիական  թատերախումբը, որտեղ հաճախ էր ելույթ ունենում անվանի արտիստ  Լուի Գալոդեն։ Սակայն 1771 թվականին այս խումբը լուծարվեց, դրանից հետո Գուստավ III թագավորը որոշեց հիմնադրել ազգային բալետ-ներկայացում՝ տեղի արտիստների մասնակցությամբ։ 1773 թվականին հիմնադրվեց Շվեդիայի ազգային թագավորական բալետը, որի խմբում հանդես էին գալիս ինչպես տեղացի, այնպես էլ ֆրանսիացի արտիստներ։ Առաջին բալետմայստերը Լուի Գալոդիեն էր։

Սկզբնական շրջանում խումբը հանդես էր գալիս*Stora Bollhuset* դահլիճում, սակայն Սրոկհոլմում կառուցված Թագավորական օպերայի շենքի շահագործումից հետո, 1782 թվականից մինչև մեր օրերը ելույթներն անցկացվում են Թագավորական օպերայում։

## Ղեկավարներ

## Գրականություն
* *Klas Åke Heed*. Ny svensk teaterhistoria. Teater före 1800, Gidlunds förlag (2007).
* *Rootzén, Kajsa*. Den svenska baletten : från Stiernhielm till Brita Appelgren. Stockholm: Wahlström & Widstrand. Libris 1413342.

## Արտաքին հղումներ
* Официальный сайт 
* Ballet in Stockholm during the later 18th century…

## Ծանոթագրություններ

Կատեգորիա:Բալետի խմբեր
Կատեգորիա:1773 թվականի բալետ
Կատեգորիա:1773 հիմնադրումներ Շվեդիայում
Ալեքսանդր Նևսկու կյանքը (ձեռնագիր)

մինի|377x377փքս|Ռուսական զորքերի և գերմանական Լիվոնիայի ասպետների միջև տեղի ունեցած «Սառցաջարդ»-ը պատկերող ձեռագիր։
**«Ալեքսանդր Նևսկու կյանքը»** (), 16-րդ դարի 60-70-ական թվականների ռուսական պատկերազարդ ձեռանգրերի հավաքածու, որը պահվում է Սանկտ Պետերբուրգում տեղակայված Սալտիկով-Շչեդրինի անվան Ռուսաստանի պետական հանրային գրադարանում։

Արվեստի այս նմուշը կազմված է հատընտիր 83 պատկերազարդ ձեռագրերից, որոնք ներկայացնում են ռուս զորավար, պետական գործիչ, Նովգորոդի իշխան Ալեքսանդր Նևսկու կյանքին և գործունեությանը։

Հավաքածուի ձեռագրերը գլխավորապես պատկերավորում են Ալեքսանդր Նևսկու ռազմական սխրանքներն ու գործերը։ Սկզբնամասի ձեռագրերում ցուցադրված է, թե ինչպես է 19-ամյա Ալեքսանդրը՝ Յարոսլավ իշխանի որդին, նովգորոդյան փոքրաթիվ զորքով 1240 թվականի հուլիսի 15-ին հարձակվում շվեդական ճամբարի վրա՝ Նևայի գետաբերանում, և ջախջախել ու փախուստի մատնել նրանց։ Բազմաթիվ ձեռագրեր նվիրված են նաև 1242 թվականի ապրիլի 5-ին Չուդ լճի սառույցի վրա տեղի ունեցած բանակում ռուսական կայազորների կողմից գերմանական խաչակիր ասպետների ջախջախմանը (պատմագիտության մեջ այն հայտնի է «սառցաջարդ» անունով)։

Ալեքսանդր Նևսկու կյանքի վերջնամասը պատկերող ձեռագրերում ներկայացված է բոյարների դիմադրությունի դիմադրությունն ու կենտրոնական իշխանության ամրապնդումը։ Նա իր շրջահայաց քաղաքականությամբ կարողանում է կանխել Ռուսիայի դեմ մոնղոլ-թաթարների արշավանքները։

«Ալեքսանդր Նևսկու կյանքը» հավաքածուից մեզ հասած վերջին ձեռագիրը նվիրված է Նևսկու մահվանը՝ Ոսկե Հորդայի մայրաքաղաք Սարայ-Բաթուից վերադառնալիս։

## Տես նաև

* Ալեքսանդր Նևսկի

## Աղբյուրներ

* «Ալեքսանդր Նևսկու կյանքը» հավաքածուի բոլոր ձեռագրերը՝ իրենց նկարագրություններով

Կատեգորիա:Կյուրեղատառ ձեռագրեր
Կատեգորիա:Ռուսական գրականություն
Կատեգորիա:Միջնադարյան գրականություն
Զոլթան Ռիբլի

**Զոլթան Ռիբլի** (, ), հունգարացի շախմատի գրոսմայստեր և միջազգային արբիտր (1995 թվական)։ Նա երկու անգամ եղել է Շախմատի աշխարհի առաջնության թեկնածու և երեք անգամ Հունգարիայի շախմատի առաջնության հաղթող։

## Կարիերան շախմատում
Որպես պատանի, Զոլթան Ռիբլին երկու անգամ դարձել է Եվրոպայի շախմատի պատանեկան առաջնության հաղթող 1968/69 և 1970/71 թվականներին։ 
Երկրի ներսում տեղի ունեցած առաջնություններում երեք անգամ դարձել է Հունգարիայի ազգային չեմպիոն 1973, 1974 և 1977 թվականներին։

ՖԻԴԵ-ի վաստակավոր մարզչի և գրոսմայստերի կոչումները Զոլթան Ռիբլիին շնորհվել են համապատասխանաբար 1970 և 1973 թվականներին։

Իր կարիերայի գագաթնակետին եղած ժամանակ, Ռիբլին երկու անգամ դարձել է Շախմատի աշխարհի առաջնության թեկնածու 1984 և 1986 թվականներին։ 1984 թվականին, Լոնդոնում, նա մասնակցել է ԽՍՀՄ-ի և մնացած երկրների միջև տեղի ունեցած շախմատային մրցաշարին` նեղ շրջանակում հաղթելով իր գործընկեր Ռաֆայել Վահանյանին։

1983 թվականին, Ռիբլին թեկնածուական մրցաշարի քառորդ եզրափակչում հաղթում է Թորեին (+3-1=6), բայց կիսաեզրափակչում պարտվում Սմիսլովին (+1-3=7): Սմիսլովը, եզրափակիչ փուլում խաղալով Հարրի Կասպարովի դեմ, պարտվում է նրան։

Ռիբլին 1970-1983-ական թվականներին եղել է միջազգային մրցաշարի արժանի մրցակից՝ հաղթանակներ ունենալով Կեչկեմետում (1972 թվական, ընդդեմ Ալեքսեյ Սուետինի), Բուդապեշտում (1975 թվական, ընդդեմ Լև Պոլուքաևսկիի), Մեխիկոյում (1980 թվական), Բադեն-Բադենում (1981 թվական, ընդդեմ Թոնի Մայլսի), Պորտորոզում (1985 թվական, ընդդեմ Թոնի Մայլսի և Լայոշ Պորտիշի) և Դորտմունդում (1986 թվական)։ Երկրորդ տեղի համար իրականացվող մրցաշարերը տեղի ունեցան Ամստերդամում (1978 թվական), Պորտորոզում/Բլեդում (1979 թվական), Բուգոյնոյում (1983 թվական) և Թիլբուրխում (1984 թվական)։

Մինչդեռ, ոչ այնքան ակտիվ լինելով 1990-2000-ական թվականների մրցաշարերին, Ռիբլին այնուամենայնիվ պահպանում էր իր վարկանիշը (2006 թվականի հուլիսին նրա վարկանիշը Էլո վարկանշային համակարգում կազմել է 2589) և ցույց տալիս, որ նա դեռևս կարող է հաղթել գրոսմայստերների մրցաշարերում, ինչպես՝ 2002 թվականի Խորվաթիայի Կաստավ քաղաքում տեղի ունեցած մրցաշարում։

Որպես շախմատային թեմաներով գրող, նրա վերլուծություններն ու մրցաշարային հաղորդումները հրապարակվել են ամսագրի հոդվածներում ամբողջ աշխարհով մեկ։ Բացի այդ, նա Գաբոր Կալլայի հետ երկու գրքի համահեղինակ է։

Զոլան Ռիբլին ամուսնացել է Կանանց միջազգային առաջնության մարզիչ Մարիա Գրոշչի հետ։

## Վարկանիշի փոփոխության գծապատկեր

## Ծանոթագրություններ

## Գրականություն
*
*Olimpbase - Olympiads and other Team event information

## Արտաքին հղումներ
*

Կատեգորիա:Հունգարացի շախմատիստներ
Կատեգորիա:Շախմատային օլիմպիադաների մասնակիցներ
Բոսնիա և Հերցեգովինայի նախագահություն

300px|մինի|Նախագահության շենքը Սարաևոյի կենտրոնում
**Բոսնիա և Հերցեգովինայի նախագահություն** ( և , ), Բոսնիա և Հերցեգովինայի գործադիր իշխանության բարձրագույն կոլեկտիվ մարմին, հավասարազոր է երկրի ղեկավարի պաշտոնին։

## Կազմ
Համաձայն Սահմանադրության 5-րդ գլխի` նախաահությունը բաղկացած է երեք անդամներից, որոնք միաժամանակ ընտրվում են չորս տարին մեկ (մինչև 2000 թվականը` երկու տարին մեկ) հետևյալ կազմով.
* Մեկական բոսնիացի և խորվաթ Բոսնիա և Հերցեգովինայի Դաշնությունից
*Մեկ սերբ Սերբական Հանրապետությունից։

## Նախագահության նախագահ
Նախագահությունը ղեկավարում է նախագահը, որն ընտրություններից հետո ամենից շատ հավաքած ձայներով դառնում է նախագահության անդամ. և պաշտոնը ութ ամիսը մեկ փոխանցվում է մյուս անդամներից մեկին, ինչի շնորհիվ ապահովվում է ազգային հավասարությունը (փոփոխության կարգը հաստատվել է 1998 թվականին)։

## Լիազորություններ
Նախագահության լիազորություններից են.
* Բոսնիա և Հերցեգովինայի արտաքին քաղաքականության իրականացում
* Դեսպանների և միջազգային այլ ներկայացուցիչների նշանակում (երկու երրորդից ոչ շատ ներկայացուցիչներ է նշանակում Բոսնիա և Հերցեգովինայի Դաշնությունը)
* Ներկայացուցչական գործառույթի իրականացում
* Բոսնիա և Հերցեգովինայի խորհրդարանում տարեկան բյուջեի ներկայացում (Բոսնիա և Հերցեգովինայի նախարարաների խորհրդի ցուցումով)։

## Որոշումների ընդունում և վետոյի իրավունքի կիրառում
Նախագահության որոշումներն ընդունվում են ձայների մեծամասնությամբ, սակայն ամեն անդամ ունի վետոյի իրավունք, որի համար նա պարտավոր է եռօրյա ժամկետում վիճելի հարցի շուրջ իր կարծիքը հայտնել իրեն ներկայացրած հանրապետության խորհրդարանում` ստանալով պատգամավորների 2/3-ի աջակցությունը։

## Գերագույն նախագահի վերահսկողություն
Բոսնիա և Հերցեգովինայի գերագույն նախագահը () ապահովում է Դեյթոնյան համաձայնագրի պահանջների կատարումը, որի լիազորությունները մշակվել են 1997-1998 թվականներին Հաշտության պայմանագրի կատարման խորհրդի կողմից (): Նախագահն իրավունք ունի պաշտոնանկ անելու Բոսնիա և Հերցեգովինայի ցանկացած պաշտոնյայի` ներառյալ նախագահության անդամի, եթե վերջինս կիրկանացնի պայմանագրին հակասող գործողություններ։ Գերագույն նախագահները բամիցս օգտվել են այս իրավունքից։ Այդ դեպքում առաջացած թափուր պաշտոնը համալրվում է այն անձանցով, որոնց ընտրել է Բոսնիա և Հերցեգովինայի Խորհրդարանական միությունը։

Այսպես, 2001 թվականի մարտի 7-ին պաշտոնից հեռացվել է խորվաթ Անտե Ելավիչը, որին փոխարինել է Յոզո Կրիժանովիչը։ 2005 թվականի մայիսի 9-ին դադարեցվել են խորվաթ Դրագան Չովիչի լիազորությունները, որին փոխարինել է Միրո Իվո Յովիչը։ Սերբ Միրկո Շարովիչը 2003 թվականի ապրիլի 2-ին հրաժարական է ներկայացրել, երբ նախագահության նախագահը նրան մեղադրել է Իրաքի նկատմամբ զենքի էմբարգոյի խախտմանը մասնակից լինելու կասկածանքով։

## Նախագահության անդամների ցանկ
### Նախագահության բոսնիացի անդամներ

### Նախագահության անդամներ սերբերից

### Նախագահության անդամներ խորվաթներից

## Ծանոթագրություններ

## Արտաքին հղումներ
* Բոսնիա և Հերցեգովինայի ղեկավարների ցանկ 
* Նախագահության կայք
* Բոսնիա և Հերցեգովինայի Սահմանադրության V հոդված

Կատեգորիա:Բոսնիա և Հերցեգովինայի ղեկավարներ
Կատեգորիա:Նախագահների ցանկեր
Կարլ Լիբկնեխտի փողոց (Կրասնի Սուլին)

**Կարլ Լիբկնեխտի փողոց** (), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է գերմանացի սոցիալիստ, Գերմանիայի կոմունիստական կուսակցության հիմնադիրներից մեկի` Կարլ Լիբկնեխտի (1871-1919) պատվին։ Սկիզբ է առնում Օգորոդնայա փողոցից և, ձգվելով արևմտյան ուղղությամբ, ավարտվում` միանալով դեպի Վերբենկա միկրոշրջան գնացող ճանապարհին։ Երկարությունը 900 մետր է։

## Նկարագրություն
Կրասնի Սուլին քաղաքի Կարլ Լիբկնեխտի փողոցը սկսվում է Օգորոդնայա փողոցից, հատում է Կրուպսկայայի փողոցը, այնուհետև շարունակվում է Կրուպսկայայի փողոցով 90 մետր դեպի հյուսիս ընկած հատվածից, հատում Կրոնշտադտի փողոցը, Կասպիյսկի և Յունի նրբանցքները, ավարտվում` միանալով դեպի Վերբենկա միկրոշրջան գնացող ճանապարհին։ Փողոցի երկարությունը 900 մետր է։ Փողոցում կա համարակալված 78 շինություն։

Կարլ Լիբկնեխտի փողոցի փոստային դասիչն է՝ 346359։

Փողոցն անվանվել է գերմանացի սոցիալիստ, երկրորդ ինտերնացիոնալի անդամ, Գերմանիայի կոմունիստական կուսակցության հիմնադիրներից մեկի` Կարլ Լիբկնեխտի (1871-1919) պատվին։ Նա մեծ դեր է խաղացել Գերմանիայում 1918 թվականի նոյեմբերյան հեղափոխության իրականացման գործում։ 1919 թվականի հունվարին Լիբկնեխտը Բեռլինի բանվորների կազմակերպած ապստամբության դաժանաբար ճնշվելուց հետո կալանավորվել ու սպանվել է կուսակցական ընկերոջ՝ Ռոզա Լյուքսեմբուրգի հետ։

## Ծանոթագրություններ

## Աղբյուրներ
*Улица Карла Либкнехта в Красном Сулине
*Подробная карта улица Карла Либкнехта, город Красный Сулин со спутника с номерами домов, индекс и маршруты, Яндекс, Гугл карты 

## Արտաքին հղումներ
*г. Красный Сулин, улица Карла Либкнехта 

Կատեգորիա:Կրասնի Սուլինի փողոցներ
Կոնֆետի ծառ

մինի
**Կոնֆետի ծառ** (Հրուշակեղենի ծառ) կամ **քաղցր էակներ**, թփուտների ընտանիքի երկարամյա ծառ։ Հայտնի է Ճապոնիայից, Արևելյան Չինաստանից, Կորեայից և Հիմալայան լեռներից, որտեղ կարող է աճել ծովի մակարդակից մինչև 2000 մետր բարձրության վրա, կավային կամ թաց ավազոտ հողի վրա։ Ծառը կարող է աճել մինչև 10-20 մետր բարձրության։ Արտաքին տեսքից բավականին դեկորատիվ է. ծաղկող թագ, մեծ փայլուն մուգ կանաչ տերևներ, փոքրիկ մարմնագույն ծաղիկներով, ծաղկում է հուլիսին։ Չոր կորիզավոր պտուղները աճում են մսալի պտղակոթի վերջում։
Պտղակոթի քաղցր բույրը ուտելի հումք է և հիշեցնում է թթվաշ չամիչի։ Հետևաբար, կոնֆետի ծառը անվանում են նաև ճապոնական չամիչի ծառ։ Չորացրած պտղակոթը կարող է օգտագործվել որպես չամիչ:thumb|240px|left|Մրգային ծառի կոնֆետներ


## Օգտագործում
Կոնֆետի ծառի (հրուշակեղենի ծառ) պտուղները քաղցր է, բուրավետ և ուտելի՝ և՛ հում, և՛ եփած վիճակում։ Չորացրած ժամանակ նայում և համտեսում են ինչպես չամիչ։ Սերմերի, թփուտի և երիտասարդ տերևների մզվածքը կարող է օգտագործվել որպես մեղրի փոխարինող և օգտագործվում է գինու և կոնֆետի պատրաստման համար։
Տերևների մզվածքը պարունակում է գլիկոզիդներ, որն իրականացնում է հակաքաղցր գործունեություն։

Փայտանյութը լավն է և ամուր և օգտագործվում է շինարարության ու կահույքի պատրաստման մեջ։

Այն օգտագործվել է որպես ավանդական դեղամիջոց չինական, կորեական և ճապոնական բժշկության մեջ՝ ջերմության, մակաբուծական վարակների և լյարդի հիվանդությունների բուժման համար։

## Ծանոթագրություններ

Կատեգորիա:Ասիայի բուսական աշխարհ
Կատեգորիա:Բույսեր այբբենական կարգով
Կատեգորիա:Պտղատու ծառեր
Չապաևի փողոց (Կրասնի Սուլին)

**Չապաևի փողոց** (), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է խորհրդային ռազմական գործիչ, Կարմիր բանակի հրամանատար, Առաջին համաշխարհային և Ռուսաստանի քաղաքացիական պատերազմի մասնակից Վասիլի Իվանովիչ Չապաևի (1887-1919) պատվին։ Սկիզբ է առնում Կունդրյուչյա գետի մոտից և, ձգվելով նրան զուգահեռ, ավարտվում` թիվ 64 բնակելի շենքի մոտ։ Երկարությունը 480 մետր է։

## Նկարագրություն
Կրասնի Սուլին քաղաքի Չապաևի փողոցը սկսվում է Կունդրյուչյա գետի մոտից, հատում է Գոռնյացկայա փողոցը և, ձգվելով գետին զուգահեռ, ավարտվում` թիվ 64 բնակելի շենքի մոտ։ Զուգահեռ է Օգորոդնայա փողոցին։ Կարճ փողոց է. երկարությունն ընդամենը 480 մետր է։ Փողոցում կա համարակալված 49 շինություն։

Չապաևի փողոցի փոստային դասիչն է՝ 346359։

Փողոցն անվանվել է խորհրդային ռազմական գործիչ, Կարմիր բանակի հրամանատար, Առաջին համաշխարհային և Ռուսաստանի քաղաքացիական պատերազմի մասնակից Վասիլի Իվանովիչ Չապաևի (1887-1919) պատվին։ 1919 թվականի սեպտեմբերի 5-ի գիշերը սպիտակգվարդիականները հանկարծակի հարձակվել են Չապաևի դիվիզիայի շտաբի վրա։ Նա իր զինակիցների հետ արիաբար կռվել է մինչև վերջին փամփուշտը, այնուհետև վիրավոր փորձել է լողալով անցնել Ուրալ գետը, սակայն խփվել է և զոհվել։ Պարգևատրվել է Կարմիր դրոշի շքանշանով։

## Ծանոթագրություններ

## Աղբյուրներ
*Улица Чапаева в Красном Сулине
*Подробная карта улица Чапаева, город Красный Сулин со спутника с номерами домов, индекс и маршруты, Яндекс, Гугл карты

## Արտաքին հղումներ
*г. Красный Сулин, улица Чапаева 

Կատեգորիա:Կրասնի Սուլինի փողոցներ
Ռադիշչևի փողոց (Կրասնի Սուլին)

**Ռադիշչևի փողոց** (), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է ռուս գրող, հեղափոխական, փիլիսոփա Ալեքսանդր Նիկոլաևիչ Ռադիշչևի (1749-1802) պատվին։ Սկիզբ է առնում Շչեբզավոդ փողոցը Սվերդլովի փողոցին միացնող ճանապարհից և ավարտվում թիվ 24 բնակելի շենքի մոտ` Կունդրյուչյա գետի ափից քիչ հեռու։ Երկարությունը 340 մետր է։

## Նկարագրություն
Կրասնի Սուլին քաղաքի Ռադիշչևի փողոցը սկսվում է Շչեբզավոդ փողոցը Սվերդլովի փողոցին միացնող ճանապարհից և ավարտվում թիվ 24 բնակելի շենքի մոտ` Կունդրյուչյա գետի ափից քիչ հեռու։ Զուգահեռ է Կունդրյուչյա գետին։ Կարճ փողոց է. երկարությունն ընդամենը 340 մետր է։ Փողոցում կա համարակալված 20 շինություն. ձախ կողմում (կենտ համարներ)՝ 9 շենք, իսկ աջ կողմում (զույգ համարներ)՝ 11 շենք։

Ռադիշչևի փողոցի փոստային դասիչն է՝ 346358։

Փողոցն անվանվել է ռուս գրող, հեղափոխական, փիլիսոփա Ալեքսանդր Նիկոլաևիչ Ռադիշչևի (1749-1802) պատվին։ 1783 թվականին նա ստեղծել է իր նշանավոր «Ազատություն» ներբողը, որը հեղափոխական բովանդակությամբ առաջին բանաստեղծությունն է Ռուսաստանում։ Այն ներառվել է Ռադիշչևի «Ճանապարհորդություն Պետերբուրգից Մոսկվա» նշանավոր երկի մեջ։ Ռադիշչևի գաղափարները մեծ ազդեցություն են գործել ռուս հեղափոխականների հետագա բոլոր սերունդների վրա, ռուսական պոեզիայի և ռուսական գրականության մեջ ռեալիզմի զարգացման վրա։

## Ծանոթագրություններ

## Աղբյուրներ
*Улица Радищева в Красном Сулине
*Подробная карта улица Радищева, город Красный Сулин со спутника с номерами домов, индекс и маршруты, Яндекс, Гугл карты

## Արտաքին հղումներ
*г. Красный Сулин, улица Радищева 

Կատեգորիա:Կրասնի Սուլինի փողոցներ
Սվերդլովի փողոց (Կրասնի Սուլին)

**Սվերդլովի փողոց** (), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է կոմունիստական կուսակցության և խորհրդային պետության գործիչ Յակով Միխայլովիչ Սվերդլովի (1885-1919) պատվին։ Սկիզբ է առնում Շչեբզավոդ փողոցի շարունակություն հանդիսացող ճանապարհից և ավարտվում Շիրոկայա և Բերեժնոյի փողոցների հանգույցում։ Երկարությունը 560 մետր է։

## Նկարագրություն
Կրասնի Սուլին քաղաքի Սվերդլովի փողոցը սկսվում է Շչեբզավոդ փողոցի շարունակություն հանդիսացող ճանապարհից, հատում է Պոկրովսկու նրբանցքը, Կալինինի փողոցը, Զագորոդնայա փողոցը և ավարտվում Շիրոկայա և Բերեժնոյի փողոցների հանգույցում։ Կարճ փողոց է. երկարությունն ընդամենը 560 մետր է։ Փողոցում կա համարակալված 11 շինություն և բոլորը` փողոցի աջ կողմում (զույգ համարներ)։

Սվերդլովի փողոցի փոստային դասիչն է՝ 346358։

Փողոցն անվանվել է կոմունիստական կուսակցության և խորհրդային պետության գործիչ Յակով Միխայլովիչ Սվերդլովի (1885-1919) պատվին։ 1917 թվականի նոյեմբերի 8 (21)-ին Լենինի առաջարկությամբ նա ընտրվել է Համառուսաստանյան ԿԴԿ-ի նախագահ։ Եղել է ՌԽՖՍՀ առաջին սահմանադրությունը կազմող հանձնաժողովի նախագահը։ Մասնակցել է Կոմինտերնի 1-ին կոնգրեսի նախապատրաստմանը։ Թաղված է Կարմիր հրապարակում, Կրեմլի պատի տակ։

## Ծանոթագրություններ

## Աղբյուրներ
*Улица Свердлова в Красном Сулине
*Подробная карта улица Свердлова, город Красный Сулин со спутника с номерами домов, индекс и маршруты, Яндекс, Гугл карты

## Արտաքին հղումներ
*г. Красный Сулин, улица Свердлова 

Կատեգորիա:Կրասնի Սուլինի փողոցներ
Պավել Մայիլյան

**Պավել Դանիելի Մայիլյան** (), հայ բժիշկ, օրթոդոնտ-ստոմատոլոգ։ Բժշկական գիտությունների դոկտոր (1999):

## Կենսագրություն
Պավել Մայիլյանը ծնվել  է 1954 թվականի հունիսի 22-ին Երևան քաղաքում։ 1977 թվականին ավարտել է Արխանգելսկի պետական բժշկական համալսարանի ստոմատոլոգիական ֆակուլտետը։ 1977-1979 թվականներին աշխատել է ՌԴ Վոլոգդայի մարզում։ 1979-1988 թվականներին եղել է ՀԽՍՀ Մանկական ստոմատոլոգիայի կենտրոնական պոլիկլինիկայի բաժանմունքի վարիչ, 1988-1998 թվականներին՝ Երևանի պետական բժշկական համալսարանի մանկական ստոմատոլոգիայի ամբիոնի դասախոս։ 1997 թվականին պաշտպանել է թեկնածուական ատենախոսություն։ 1997 թվականին ստացել է դիպլոմ՝ բժշկության ոլորտում Հայաստանում առաջին գիտական հայտնագործության համար։ 1999 թվականին ստացել է բժշկական գիտությունների դոկտորի կոչում Եվրոպական համալսարանում։ 2000 թվականի փետրվարին դարձել է Ռուսաստանի բնական գիտությունների ակադեմիայի անդամ։ 2000 թվականի ապրիլին ստացել է Եվրոպական համալսարանի պատվավոր դոկտորի կոչում։

Աշխատանքները վերաբերում են ատամնածնոտային անոմալիաների բուժման հարցերին, բացահայտել է կարգավորվող ուժային գործոնների ազդեցությամբ ծնոտների ոսկրերի աճը, մշակել ատամների բուժմանհիմնակմախքային-զսպանակային ապարատներ (1997-1998), գանգի հիմի նկատմամբ ցվերին ատամնաշարի կամ ծնոտի ինտենսիվ ձգման եղանակ (1998-1999): Նոր ուղղության հեղինակ է, որը հնարավորություն է տալիս ընդլայնել օրթոդոնտիկ բուժման արդյունավետությունն ու սահմանները։

Հրատարակել է ավելի քան 110 գիտական աշխատանքներ, այդ թվում` 2 մենագրություն, 29 գյուտ՝ արտոնագրված ԱՄՆ-ում, Եվրոպայում, Ճապոնիայում, Ռուսաստանում, Չինաստանում և Հնդկաստանում։

## Անդամակցություն, կոչումներ
* ՌԴ բնական ԳԱ արտասահմանյան անդամ (2000)
* Եվրոպական համալսարանի պատվավոր դոկտոր (2000)

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Հայ ատամնաբույժներ
Կատեգորիա:Հայ բժիշկներ
Նոլենդորֆպլաց

thumb|200px|«Goya» Նոլենդորֆպլացում
thumb|200px|Հին կայարան  Նոլենդորֆպլացում
thumb|200px|Christopher Street Day

**Նոլենդորֆպլաց** (), բեռլինցիների խոսակցականում՝ պարզապես *Նոլլի* (), Բեռլինի քաղաքային հուշարձաններից մեկն է Շյոնեբերգ շրջանում։ Հայտնի է նաև որպես քաղաքի գեյ-թաղամաս։ 

## Անվան պատմություն

Հրապարակը հիմնադրվել է 1880 թվականին, սակայն 1864 թ. Նոյեմբերի 27-ին ստացավ անունը` ի պատիվ Կուլմի և Նոլֆենդորֆի, 1813 թվականի օգոստոսի 29-30-ը Նապոլեոնի դեմ ազատագրման պատերազմի զոհերի հիշատակին։
Նոլենդորֆը (, ) գտնվում է Բոհեմիայում։ 
Նախքան անվանափոխությունը, Նոլենդորֆպլացը եղել է Գուրտելսթրաս փողոցի մի մասը  (): 
Մինչև 1938 թվականը   Նոլենդորֆպլացի արևմտյան մասը պատկանում էր Շարլոտտենբուրգին։

## Շրջակայք

Հրապարակում գտնվում է 1906 թվականին կառուցված «Դերասանների Տունը», հետագայում կառուցվեց *Metropol-Theater*:

Հրապարակում է գտնվում Բեռլինի հայտնի «Hartnaksula» լեզվի դպրոցը, որն ունի գրեթե մեկ դարյա պատմություն։
## Նոլենդորֆպլաց կայարան

1902 թ-ին կառուցված Nollendorfplatz երկաթուղային կայարանն այսօր սպասարկվում է  Բեռլինի ստորգետնյա U1, U2, U3 և U4 ուղիները։
Կայանը բաղկացած է վերնամասից, որտեղ գտնվում են U2 երկաթուղու  գնացքները, և երկու  ստորգետնյա ուղիներից (U1, U3 և U4 գծերը)։
Երկրի ստորգետնյա մակարդակները միացված են սանդուղքով։

## Գեյ թաղամաս
thumb|140px|Հուշատախտակ «Վարդագույն եռանկյունի»
Թաղամասն ի սկզբանե եղել է գեյերի բնակատեղի։ Այն գտվնում է Ֆուգերշտրասե (), Մոշտրասսե և Նոլենդորֆպլաց փողոցների խաչմերուկում։ Թաղամասի կենտրոնում գործում են սրճարաններ, գինետներ, խորտկարաններ և խանութներ բացառապես համասեռական հասարակության համար։  Իսկ նույն հրապարակում գտնվող *Goya* ակումբում շաբաթվա մի քանի օրը անցկացվում են գիշերային դիսկոտեկներ։ Հրապարակում գործում է *[[Mann-O-Meter]]* տեղեկատվական - խորհրդատվական կենտրոնը, որտեղ տրամադրվում են տարբեր բնույթի ծառայություններ և անցկացվում են ժամանցային միջոցառումներ։ Հրապարակից վերև գտնվում է Գերմանիայի գեյերի և լեսբուհիների միության գրասենյակը։
1993 թվականից հունիս ամսվա մեկ օրը անցկացվում է *[[Christopher Street Day]]*, գեյերի և լեսբուհիների տոն, որն ուղեկցվում է երգ ու պարով, հանդիսություններով, առևտրով։ Այդ օրն այստեղ են գալիս տասնյակ հազարավոր տուրիստներ տարբեր երկրներից։ 2007 թվականի միջոցառմանը հյուրերի քանակն անցնում էր 420 հազարից։

1989 թվականին, նացիստների կողմից զոհված համասեռականների և լեսբուհիների հիշատակին *[[AHA-Berlin]]* կազմակերպության կողմից Նոլենդորֆպլաց կայարանի մուտքի մոտ տեղադրվեց հուշատախտակ՝ վարդագույն եռանկյան տեսքով։

## Ծանոթագրություններ

## Արտաքին հղումներ
* Городской портал Nollendorfplatz-Berlin.de 
* Городской портал Nollendorfplatz.com  

Կատեգորիա:Բեռլինի հրապարակներ
Կատեգորիա:Շյոնեբերգ
Լևոն Մայիլյան

**Լևոն Մինասի Մայիլյան** (), հայ բժիշկ, թերապևտ։ Բժշկական գիտությունների դոկտոր (1935), պրոֆեսոր (1938): Ադրբեջանական ԽՍՀ վաստակավոր բժիշկ (1939): Ադրբեջանական ԽՍՀ գիտության վաստակավոր գործիչ (1941):

## Կենսագրություն
Լևոն Մայիլյանը ծնվել է 1891 թվականի փետրվարի 3 (15)-ին Մեծշեն (այժմ՝ ԼՂՀ Մարտակերտի շրջանում) գյուղում։ 1927 թվականին ավարտել է Ադրբեջանի պետական համալսարանի բժշկական ֆակուլտետը։ 1927-1938 թվականներին աշխատել է Ադրբեջանի բժշկական ինստիտուտի թերապիայի ամբիոնում, 1938-1976 թվականներին՝ վարիչ։

Աշխատանքները վերաբերում են ստամոքսի և 12-մատնյա աղիքի խոցային հիվանդության վաղ ախտորոշման և ֆիզիոթերապևտիկ եղանակներով բուժման հարցերին։ Եղել է Ադրբեջանի բժշկական ընկերության փոխնախագահ, Թերապևտների համամիութենական ընկերության նախագահության անդամ, Ադրբեջանի ռևմատոլոգների ընկերության նախագահ։

Մահացել է 1976 թվականին, Բաքվում։

## Պարգևներ
* Լենինի շքանշան (1952)
* Ադրբեջանական ԽՍՀ գիտության վաստակավոր գործիչ (1941)
* Ադրբեջանական ԽՍՀ վաստակավոր բժիշկ (1939)

## Երկեր
* Секреторная реакция на пищевое раздражение при язве желудка, как объективный диагностический метод, Баку, 1936.

## Ծանոթագրություններ

Կատեգորիա:Հայ բժիշկներ
Կատեգորիա:Հայ թերապևտներ
Կատեգորիա:Բժշկական գիտությունների դոկտորներ
Կատեգորիա:Հայ պրոֆեսորներ
Կատեգորիա:Բաքվի պետական համալսարանի շրջանավարտներ
Կատեգորիա:Ադրբեջանական ԽՍՀ վաստակավոր բժիշկներ
Կատեգորիա:Ադրբեջանական ԽՍՀ գիտության վաստակավոր գործիչներ
Կատեգորիա:Լենինի շքանշանի ասպետներ
Ջրային մարզաձևերի պալատ (Բաքու)

**Ջրային մարզաձևերի պալատ** (), գտնվում է Բաքվի բուլվարի նոր մասում և ունի 72000 քառակուսի մետր ընդհանուր մակերես։ Lիովին համապատասխանում է լողի միջազգային ֆեդերացիայի պահանջներին։ 2015 թվականի հունիսին պալատում անցկացվել են լողի, սինխրոն լողի և ջրացատկի մրցումներ՝ Առաջին Եվրոպական խաղերի շրջանակներում։

## Պատմություն
2012 թվականի օգոստոսի 30-ին Ադրբեջանի նախագահ Իլհամ Ալիևը հրամանագիր Է ստորագրել Բաքու քաղաքում ջրային սպորտի պալատ կառուցելու մասին։ 2012 թվականի պետական բյուջեով նախատեսված նախագահի պահուստային ֆոնդից պալատի նախագծման և կառուցման համար Ադրբեջանի երիտասարդության և սպորտի նախարարությանը նախապես հատկացվել է 5 միլիոն մանաթ։ Պալատի նախագծման աշխատանքներն ավարտվել են հարավկորեական Securo CO ընկերության կողմից։

2013 թվականի ապրիլի 19-ին Իլհամ Ալիևի մասնակցությամբ տեղի ունեցավ ջրային մարզաձևերի պալատի հիմնարկեքի արարողությունը։
left|մինի|Ադրբեջանի նամականիշեր, 2014
Ջրային մարզաձևերի պալատում առկա են երեք լողավազաններ։ Հիմնական ավազանի երկարությունը 50 է, լայնությունը՝ 25, խորությունը՝ 2,5 մետր։ Այս լողավազան նախատեսված է մրցույթի տարբեր ջրային սպորտի տեղական և միջազգային մակարդակով։

Ջրացատկի հիմնական սրահում գտնվող լողավազանի երկարությունը կազմում է 25 մետր, լայնությունը՝ 20 մետր։ Այստեղ կառուցվել է 5-քայլանոց պլատֆորմ՝ 1, 3, 5, 7,5 և 10 մետր բարձրությունից ջրացատկի համար։ Պալատում գործելու են նաև ֆիթնես սրահներ, ռեստորան, կոնֆերանս դահլիճներ, գրասենյակներ, հանդերձարաններ, ծառայողական և օժանդակ շինություններ։ Բացի այդ, ջրային մարզաձևերի պալատի տարածքում կառուցվում են օժանդակ շենքեր և կայաններ, 500 ավտոմեքենայի համար նախատեսված վերգետնյա կայան։ Նշվում է, որ պալատում անցկացվող մրցումներին կարող են հետևել 6 հազար հանդիսականներ։

2015 թվականի ապրիլի 20-ին տեղի ունեցավ ջրային մարզաձևերի պալատի բացումը։ Բացման արարողությանը մասնակցել են Ադրբեջանի Հանրապետության նախագահ Իլհամ Ալիևը և նրա կինը՝ Բաքու-2015 Առաջին Եվրոպական խաղերի կազմակերպչական կոմիտեի նախագահ Մեհրիբան Ալիևան։

## Ծանոթագրություններ

Կատեգորիա:Բաքվի շենքեր և կառույցներ
Կատեգորիա:Օլիմպիական կառույցներ
Ֆրիդրիխ Ախլայտներ

**Ֆրիդրիխ Ախլայտներ** (, ), ավստրիացի բանաստեղծ, ճարտարապետության քննադատ։

## Կենսագրություն
Ֆրիդրիխ Ախլայտները ծնվել է 1930 թվականին Շալխենում՝ Վերին Ավստրիայում։

1950-ից 1953 թվականներն ընկած ժամանակահատվածում Վիեննայի գեղարվեստի ակադեմիայում ճարտարապետություն է ուսանել։

1955 թվականին դառնում է այսպես կոչված «Վիեննայի խմբի» («») անդամ. սա ստեղծագործական կազմակերպություն է, որը հիմնել է Հանս Կարլ Արտմանը։ Ֆրիդրիխ Ախլայտներն այս կազմակերպությանը մեծ խանդավառությամբ է անդամագրվում և հենց այստեղ էլ հանդես է գալիս իր բանաստեղծություններով։

1983 թվականին Ախլայտները դառնում է Վիեննայի գեղարվեստի ակադեմիայի պատմության և տեսության պրոֆեսոր։

Բանաստեղծը մահացել է 2019 թվականի մարտի 27-ին։

## Ընտիր երկեր
### Արձակագրություն
* *Hosn.* Mit einer Schallplatte von H.C. Artmann und Gerhard Rühm. Frick, Wien, 1959
* *schwer schwarz.* Gomringer, Frauenfeld, 1960
* *prosa, konstellationen, montagen, dialektgedichte, studien.* Gesammelte Texte. Rowohlt, Reinbek, 1970
* *quadrat-roman : u. andere quadrat-sachen; 1 neuer bildungsroman, 1 neuer entwicklungsroman etc. etc. etc.* Luchterhand, Darmstadt und Neuwied, 1973
* *Super-Rekord 50 + 50.* Mit Gerhard Rühm. Edition Neue Texte, Linz, 1990
* *kaaas. Dialektgedichte.* Residenz, Salzburg und Wien, 1991
* *einschlafgeschichten.* Zsolnay, Wien, 2003
* *wiener linien.* Zsolnay, Wien, 2004
* *und oder oder und.* Zsolnay, Wien, 2006
* *der springende punkt.* Zsolnay, Wien, 2009

### Էսսե
* *Lois Welzenbacher 1889—1955.* Zusammen mit Ottokar Uhl. Residenz, Salzburg, 1968
* *Die Ware Landschaft. Eine kritische Analyse des Landschaftsbegriffs.* Herausgegeben von Achleitner. Residenz, Salzburg, 2. Auflage 1978
* *Glückliches Österreich. Literarische Besichtigung eines Vaterlands.* Zusammen mit Jochen Jung. Residenz, Salzburg und Wien, 1979
* *Österreichische Architektur im 20. Jahrhundert. Ein Führer in vier Bänden.* Residenz, Salzburg und Wien, 1980—1990
* *Nieder mit Fischer von Erlach.* Gesammelte Kritiken. 1986
* *Aufforderung zum Vertrauen. Aufsätze zur Architektur.* Residenz, Salzburg und Wien, 1987
* *Die rückwärtsgewandte Utopie. Motor des Fortschritts in der Wiener Architektur.* Picus, Wien, 1994
* *Wiener Architektur. Zwischen typologischem Fatalismus und semantischem Schlamassel.* Böhlau, Wien, Köln und Weimar, 1996
* *Die Plotteggs kommen. Ein Bericht.* Sonderzahl, Wien, 1996
* *Region, ein Konstrukt? Regionalismus, eine Pleite?* Birkhäuser, Basel, Boston und Berlin, 1997

## Ծանոթագրություններ

## Արտաքին հղումներ
* Friedrich Achleitner  Literaturhaus Wien
* Friedrich Achleitner in the collection of articles of the 
* ''A palaver''  (radio interview in the series Architekturradioreihe, broadcast on 4 February 2008
* Archive with Friedrich Achleitner  in the Österreichische Mediathek

Կատեգորիա:20-րդ դարի ավստրիացի գրողներ
Կատեգորիա:20-րդ դարի բանաստեղծներ
Կատեգորիա:20-րդ դարի վիպասաններ
Կատեգորիա:Ավստրիացի արվեստագետներ
Կատեգորիա:Ավստրիացի բանաստեղծներ
Կատեգորիա:Ավստրիացի գրողներ
Կատեգորիա:Ավստրիացի ճարտարապետներ
Կատեգորիա:Բանաստեղծներ այբբենական կարգով
Կատեգորիա:Գերմանալեզու բանաստեղծներ
Կատեգորիա:Գիտական հասարակությունների անդամներ
Կամեյամա

, Ճապոնիայի Միե պրեֆեկտուրայում գտնվող քաղաք։ Քաղաքի մակերեսը կազմում է 190,91 կմ², բնակչությունը՝ 50 410 մարդ, բնակչության խտությունը՝ 246,05 մարդ/կմ²։

## Աշխարհագրական դիրք
Քաղաքը տեղակայված է Հոնսյու կղզու Կինկի տարածաշրջանի Միե պրեֆեկտուրայում։ Այս քաղաքի հետ սահմանակցում են Ցու, Սուձուկա, Իգա, Կոկա քաղաքները։

## Բնակչություն
Քաղաքի բնակչությունը կազմում է 50 410 մարդ (2014 թվականի հունիսի 1-ի տվյալների համաձայն), իսկ խտությունը՝ 246,05 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Տնտեսություն
Կամեյամայում տեղակայված են *[[Sharp]]* ընկերության գործարանը, *[[Furukawa Electric]]*-ի էլեկտրատեխնիկական գործարանը, *[[F-Tech]]* ավտոկոմպլեկտավորման երկու գործարաններ, *[[J-Tekt Corporation]]*-ի գործարանը, *[[Nitto Denko]]*-ի քիմիական գործարանները և հետազոտական կենտրոնը, *[[Cemedine]]* քիմիական գործարանը, արդյունաբերական սարքավորումներ արտադրող *[[Nippon Kagaku Yakin]]* գործարանը, հիդրոէլեկտրակայան։ Քաղաքն առավելապես հայտնի է մոմերի ավանդական արտադրությամբ։

## Սիմվոլիկա
Քաղաքը խորհրդանշող ծառ է համարվում կրիպտոմերիան, ծաղիկ՝ *[[Iris ensata]]*-ն։

## Եղբայր քաղաքներ
*  Գոսե, Ճապոնիա (1998 թվականից) 
*  Հաբիկինո, Ճապոնիա (1998 թվականից)

## Պատկերասրահ

File:Kameyama lake 亀山湖 (2682287441).jpg|Կամեյամայի հիդրոէլեկտրակայանը
File:SHARP Kameyama Plant No2,.jpg|*Sharp*-ի գործարանը
File:SHARP Kameyama Plant No1,.jpg|*Sharp*-ի գործարանը 


## Ծանոթագրություններ

## Արտաքին հղումներ
* * Պաշտոնական կայք

Կատեգորիա:1954 թվականին հիմնադրված բնակավայրեր
Կատեգորիա:Ճապոնիայի քաղաքներ
Տեր-Գրիգորյան

**Տեր-Գրիգորյան**, հայկական ազգանուն։

## Հայտնի կրողներ
* Գրիգոր Տեր-Գրիգորյան (1916 — 1981), հայ դրամատուրգ, ՀԽՍՀ արվեստի վաստակավոր գործիչ (1962), ԽՍՀՄ գրողների միության անդամ 1940 թվականից։
* Էմին Տեր-Գրիգորյան (1855 — 1939), հայ դրամատուրգ, մշակութային գործիչ, ԽՍՀՄ գրողների միության անդամ 1934 թվականից։ 
* Ջալալ Տեր-Գրիգորյան (1866 — 1940), հայ մանկավարժ, թարգմանիչ, լրագրող, ՀԽՍՀ աշխատանքի հերոս (1931, լուսավորության բնագավառում բեղմնավոր ու անբասիր աշխատանքի համար), ԽՍՀՄ գրողների միության անդամ 1934-ից։ 
* Խաժակ Տեր-Գրիգորյան (1941 — 2001), հայ խմբագիր, հայագետ պատմաբան, պատմական գիտությունների թեկնածու։ 
* Նորատ Տեր-Գրիգորյանց (ծնված 1936 թ.), Սովետական և Հայաստանի պաշտոնաթող գեներալ-լեյտենանտ, կարևոր դեր է խաղացել 1992-1995 թթ. Արցախյան ազատամարտի
* Աշոտ Տեր-Գրիգորյան (1927 — 1988), հայ խորհրդային մանկավարժ, մանկավարժական գիտությունների դոկտոր (1974 թ.), պրոֆեսոր (1974 թ), ՀԽՍՀ բարձրագույն դպրոցի վաստակավոր գործիչ (1982 թ.)։ 
* Արամ Գրիգորի Տեր-Գրիգորյան (1872 — 1949), հայ խորհրդային բժիշկ, առողջապահական գործի կազմակերպիչ ՀԽՍՀ-ում։ 
* Վեհիկ Տեր-Գրիգորյան (1902 — 1965), հայ խորհրդային նկարիչ։

## Գրական հերոսներ
* *Արամ Տեր-Գրիգորյան*, Խաժակ Գյուլնազարյանի «Այգեպաններ» վիպակի հերոսներից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Հունարեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Սեմկա Սոկոլովիչ-Բերտոկ

**Սեմկա Սոկոլովիչ-Բերտոկ** (, ), Հարավսլավացի և բոսնիացի դերասանուհի։ Նա խաղացել է թատրոնում ավելի քան 70 դեր և ավելի քան 50 դեր ֆիլմերում։ Նա նաև իր երիտասարդ տարիներին շատ խոստումնալից շախմատիստ էր , որը 8 անգամ նվաճել էր Խորվաթիայի պատանեկան շախմատի առաջնությունը։

## Կենսագրություն
Սեմկա Սոկոլովիչը ծնվել է Սարաևոյում Բոսնիա և Հերցեգովինա գտնվող բոսնիական ընտանիքում։ Մայրը՝ Աբիդան, դերձակուհի էր։ Նրա հայրը՝ Ռասիմը, ֆինանսական տեսուչ էր, նա մահացավ, երբ Սեմկան երեք տարեկան էր։ Նրա ավագ քույրը, Բադենան (1929-1969), դարձել էր երգչուհի (մեցցո-սոպրանո)։ Նրա ամուսինը խորվաթ շախմատիստ Մարիո Բերտկն էր։

Զագրեբի Դրամատիկական Ակադեմիան ավարտելուց հետո Սեմկա Սոկոլովիչը Զագրեբում խաղացել է Բրանկո Հավելլայի անվան դրամատիկական թատրոնում։ Բացի Զագրեբի թատրոնում աշխատելուց, նա հայտնվեց կինոյի բազմաթիվ դերերում։ Առաջին դեբյուտային ֆիլմը, *U mreži*-ը, թողարկվել է 1956 թվականին։ Բացի դրանից, նա հանդես է եկել 1967 թվականի  *Kineski zid* հեռուստաֆիլմում (Մաքս Ֆրիշի «Չինաստանի պատը» ներկայացման ադապտացիան)։ Նա հանդես է եկել նաև «Ապակե տիկնիկների կարճ գիշերը» ֆիլմում (1971, ռեժիսոր՝ Ալդո Լադո)։

*Roko i Cicibela* ֆիլմում հեռուստատեսային ֆիլմում (1978, ռեժիսոր՝  Սթիպե Դելիչ), նա խաղում էր կնոջ գլխավոր դերը։ Սոկոլովիչ-Բերտոկը նկարահանվել է նաև ուսուցչուհու դերում՝ երգիծական *Мастера, мастера!* ֆիլմում (1980, ռեժիսոր՝ Գորան Մարկովիչ)։ Նրա վերջին ֆիլմը *Traktor, ljubezen in Rock’n’Roll*-ն էր (2008, ռեժիսոր՝ Բրանկո Դուրիչ)։

2008 թվականի մարտին Սոկոլովիչի որդին՝ Մարիո Բերտոկը, հայտնեց ինսուլտից հետո ներքին արյունահոսությունից նրա մահվան մասին։ Թաղվել է Միրոգոյ գերեզմանատանը։

## Ծանոթագրություններ

## Գրականություն
* Bertok-Sokolović, Semka // Tko je tko u Hrvatskoj, 1993

## Արտաքին հղումներ
* 

Կատեգորիա:Թատրոնի դերասանուհիներ
Կատեգորիա:Խորվաթ դերասանուհիներ
Կատեգորիա:Բոսնիա և Հերցեգովինայի շախմատիստներ